*Златна јабука и девет пауница*

Анализа бајке

Одговори на питања

Прва група:

Које одлике усмене бајке препознајете у бајци *Златна јабука и девет пауница*? Наведите их и објасните.

За чим јунак у бајци трага? Како јунак започиње своје путовање?

Друга група:

Ко је главни јунак бајке? По чему се он разликује од своје браће? Шта сазнајемо о њему на основу његових поступака? Наведите примере који поткрепљују ваша запажања.

Ко помаже злобној браћи да напакосте најмлађем царевићу? Шта се дешава са поменутим помоћником? Коју одлику усмене бајке препознајемо у начину на који се кажњавају издајници у овој бајци?

Трећа група:

Шта баба царица жели од младог царевића? Која је њена улога у бајци?

Ко полази на пут са нашим јунаком?

Како разумевате пауничину поруку царевићу (Смакни горњи клин на доњи па ћеш ме онда наћи?)

Четврта група:

Наведите све помагаче у бајци. Опишите ситуације у којима се они појављују, те објасните како утичу на развој догађаја у бајци.

Пета група:

У бајци препознајемо две приче које су повезане истим мотивом. Које су то две главне приче и који моменат представља заплет сваке од њих? Који мотив их повезује?

Шеста група:

Пре него што ће отићи у шетњу, царица поставља забрану јунаку. Која је то забрана? Шта се дешава након што јунак ипак крши забрану? Размислите, шта је то што је нагнало јунака, да, упркос упозорењу, не послуша своју жену.

Које особине поседује девојка-пауница? Наведите примере који поткрепљују ваша запажања.

Седма група:

Колико пута царевић креће на путовање у бајци? Шта га мотивише да на та путовања крене? Које препреке мора да пређе у тим ситуацијама? Чиме бива награђен када препреке савлада? Наведите ситуације како бисте поткрепили ваше одговоре.

Осма група:

Колико пута се тип „зле бабе“ јавља у бајци? Наведите те ситуације. Присетите се епизоде у којој јунак служи код бабе како би добио коња. Шта носи карактер чудесног у овом сегменту бајке? Којег коња јунак бира и зашто?

Девета група („стари“ студенти):

Која чаробна средства царевић добија од животиња које среће током свог путовања и како су му она касније помогла? Које животиње су у питању? Шта мислите, зашто се баш ове животиње помињу у бајци? Које људске особине оне симболишу?

ПИТАЊА ЗА СВЕ ГРУПЕ:

КО СУ ПРЕДСТАВНИЦИ ДОБРА У ОВОЈ БАЈЦИ? КОЈИ ЛИКОВИ РЕПРЕЗЕНТУЈУ ЗЛО?

НАВЕДИТЕ ОСНОВНЕ ПОРУКЕ БАЈКЕ.

ШТА БИСТЕ НАВЕЛИ КАО ТЕМУ БАЈКЕ?

**Одговори студената:**

1. **група**

  Odlike usmene bajke koje prepoznajem u ovoj bajci su.

* Čudesan i bajkovit svet, realno i nerealno se spajaju u jedno bez straha i jeze –  to nam govore: životinje koje postaju ljudi, nadrealna bića, životinje koje govore, kolci koji govore, jabuke sazrevaju abnormalnom brzinom.
* Junaci su neimenovani ili imenovani preko svojstava- carev sin,sluga,carica,aždaja, baba 1, baba 2,baba 3, babina kćer itd..
* Glavni junak je uvek ljudsko biće – u ovom slučaju carev sin
* Karakterizacija likova prema onome što čine, polu, uzrastu, socijalnom statusu ili zanimanju – najstariji carev sin , srednji carev sin , najmladji, baba, sluga,  devojka, paunica-carica, pustinik i sl.
* Opisi se ponavljaju: najmlađi carević je uvek hrabar, promišljen, vešt-carević je uporan , hrabar, pronalazi rešenje za sve probleme, baba predstavlja nešto zlo, aždaja lukava i pokvarena, nesposobna i zavidna starija braća, životinje koje pomažu glavnom junaku,carica koju otima aždaja  sve to se može videti i u raznim drugim bajkama.
* Prostor je uvek povezan sa radnjom-babine bogate dvore , jezero gde se susreće sa paunicama, babina pećina i sl.
* Stil: ponavljanja, učestali dijalozi, nema mnogo opisivanja prostora i likova- po 3 puta se ponavlja čuvanje drveta sa jabukama, susreti sa paunicama, susreti sa životinjama,čuvanje kobile i ždrebeta, više puta se spominje broj 12 (podruma, konja); dijalozi nam jedini govore o ličnosti likova dok njihovog opisa gotovo da nema, opisi prostora su veoma retki i površni – bogate dvore i sl.
* Puna je digresija i epizoda- od čuvanja jabuke do ljubljenja sa devojkom koja je do pre par tenutaka bila ptica, prelazak velikih razdaljina za kratko vreme, konstantne promene okruženja (planina, dvor, šuma, put).
* Novo nanošenje štete junaku- odsecanje kose devojci koja ga pritom napušta, uspavljivanje od strane sluge, otimanje paunice-carice, pretvaranje kobile i ždrebeta u druge životinje sve su to nanošenja štete junaku koji se od njih morao oporavljati i izboriti se sa posledicama.
* Može sadržati scene sakaćenja, smrti, proždiranja- konji koji rastrgnu babu koja je odsekla pletenicu paunici, odsecanje glave slugi, razbijanje aždaje na komade, glave na kolcu i sl.
* I naravno uvek ima srećan kraj, naš junak pobeđuje aždaju uz pomoć konja i jaše u pobedu sa svojom voljenom caricom!

1. Junak u ovoj bajci traga za paunicom koja se pretvorila u devojku i očarala ga svojom lepotom,  koju je upoznao dok je stražario ispod magičnog drveta na kom rastu zlatne jabuke. Putovanje započinje tako što kreće u potragu za misterioznom devojkom i počinje putovati po svetu.

Одговор дао: Алекса Кљајић

**2.група**

* Glavni junak ove bajke je carević
* Carević se razlikuje od svoje braće po tome što je jedini bio uporan i video kako je jabuka počela da zri.Njegova hrabrost i snalažljivost doveli su ga do uspeha.
* Carević poseduje niz pozitivnih оsobina: upornost, postojanost, hrabrost, snalažljivost, vernost, požrtvovanost, odlučnost i plemenitost.Ali će ponekad nepromišljeno birati svoje odluke.Njegova glavna osobina je plemenitost, ali takođe poseduje negativne osobine.Svoje postupke bira vrlo pažljivo, ali takođe u trenutku afekta, neke postupke ne bira pažljivo.
* Prvi primer je kako plemenit carević donosi loše odluke.Na primer kada je naredio da se baba rastrgne i tu je pokazao veliku surovost.
* Drugi primer je sluga, kojeg je kaznio odsecanjem glave.

1. Ko pomaže zlobnoj braći da napakoste najmlađem careviću?

* Zlobna braća su dobila pomoć od žločeste babe.
* Šta se dešava sa pomenutim pomoćnikom?
* Pomenuti pomoćnik biva rastrgan.
* Koju odluku usmene bajke prepoznajemo u načinu na koji se kažnjavaju izdajnici u ovoj bajci?
* U ovoj bajci prepoznajemo odluku surovosti i brutalnosti.
* U ovoj bajci carević se sreće sa tri zla.Jedno potiče od ljudi bratska zavist,a drugo od sluge(neverstvo, izdaja).Ova dva zla, carević lako savladava, ali su mu ona donela drugu nevolju jer mora da traga za svojom voljenom pauncom.Treće i najveće zlo je zmaj, kojeg je carević uspeo da savlada svojom odlučnošću, mudrošću, hrabrošču.

Одговор дала: Тамара Марковић

**3. група**

Баба царица од младог царевића жели да остане код ње и узме тј. ожени њену ћерку. Њена улога је да буде препрека на путу младом царевићу, јер срећа се у бајкама не остварује тек тако, није лако достижна.

На пут са главним јунаком, младим царевићем, полази његов слуга.

Пауничина порука царевићу односи се на то да треба да усмрти слугу. Нисам сасвим сигурна у вези са симболиком клина у овом случају, с обзиром на то да нисам успела да нађем релевантан извор. Можда би горњи клин њмогао да се односи на тело слуге, односно да симболизује њгову главу, па би онда доњи клин био тло на које глава пада.

Одговор дала: Јелена Вујичић

**4. група**

U pomagače u ovoj bajci možemo ubrojati pustinjaka, čoveka, ribicu, lisicu i kurjaka. Oni se pojavljuju u trenucima kada je careviću potrebna pomoć. U potrazi za svojom dragom, carev sin je naišao na pustinjaka, koji mu je pokazao pravac u kom treba da ide, kako bi došao do grada u kojem se nalazi dvor paunica. Takođe, u potrazi za svojom dragom, covek mu je pokazao pravac u kom bi trebao da ide, kako bi došao do zmajevog dvora, u kojem je bila zatočena njegova paunica. Na putu do svoje drage, pojavljuju se ribica, lisica i kurjak, koji su u tom trenutku bili u nevolji i tražili su pomoć od carevog sina, carević im je pomogao, a one su za uzvrat ponudile svoju pomoć, koju su na kraju i ispunile. Pomogavši carevom sinu, omogućile su mu da dobije najbržeg konja od starice, uz čiju pomoć je uspeo da utekne sa svojom paunicom od zmaja.

Одговор дала: Леа Безег

**5. група**

Dve glavne priče u bajci jesu:

1. potraga carevog sina za zlatnom paunicom nakon što je zla baba (koja se krila ispod kreveta pod drvetom zlatne jabuke) odsekla pletenicu paunici koja je došla carevom sinu u krevet, i
2. još jedna potraga carevog sina za zlatnom paunicom (koja mu je u međuvremenu postala žena) nakon što je iz radoznalosti oslobodio strašnog zmaja iz dvanaestog podruma dvora u kom su živele zlatne paunice.

Momenat zapleta svake od ovih priča događa se, tako reći, iz nehata. U prvoj priči potraga počinje odsecanjem pletenice, zbog čega paunice više nisu dolazile na zlatnu jabuku, a u drugoj oslobađanjem zmaja koji odnosi zlatnu paunicu daleko u svoj dvorac. Motiv koji povezuje obe ove priče jeste slučajna, kobna greška, odnosno radoznalost. U prvom slučaju, zla baba je bila radoznala. Ona je verovatno htela da odnese pletenicu starijim prinčevima, koji su je unajmili da špijunira njihovog brata, kao živi dokaz paunucine neviđene lepote i onoga što je saznala. U drugom slučaju, najmlađi carev sin, junak bajke, iz radoznalosti je otključao vrata dvanaestog podruma da vidi šta ima unutra, iako mu je supruga-paunica strogo naredila da to ne čini i da se „ne šali glavom“.

Одговор дала: Данијела Мишић

Smatram da je prva glavna priča kada mladi carević čuva zlatne jabuke i kada upoznaje paunicu, kada ona beži, to kada on nju traži, kada je nadje i to kada žive neki period zajedno srećni. Dok je druga glavna priča kada junak oslobađa zmaja, koji krade njegovu dragu, i on opet ide da u svet da je traži, mladi carević je opet nađe i oni žive ponovo srećno zajedno. Zaplete zapravo predstavljaju momenti kada paunica nestaje, i kada je junak traži. Motiv koji ih povezuje jeste ljubav. Kad god su se razdvojili oni su se opet spojili i bili zajedno, uprkos preprekama.

Одговор дала: Зорица Давидов

**6. група**

Пре него што ће отићи у шетњу , царица је на одласку дала јунаку кључеве од дванаест подрума. Рекла му је да у све подруме може ући, али да дванаести нипошто не отвара, да се не шали с главом.

 Када је јунак отворио дванаести подрум, угледао је велико буре са гвозденим обручима одврањено. Три пута је из бурета изашао глас који је говорио: „Забога, брате, умрех од жеђи! Дај ми још једну чашу воде!“ Царев син је усуо још једну чашу воде, тада је пукао и трећи обруч, потом се буре распало. Из њега је излетео змај који је на путу ухватио царицу и однео је са собом. Касније су слушкиње рекле јунаку шта је и како је. Био је веома жалостан те је опет наумио да иде у свет потражити је.

Јунак, упркос упозорењу своје жене, није послушао зато што га је мучила радозналост, односно питање; „Шта би то било у дванаестом подруму?“

Девојка-пауница је носилац радње ове бајке. Њен карактер није нарочито описиван. Из бајке сазнајемо да је веома лепа („...створи се девојка да је није било лепше у свему царству...“), с обзиром на њену невероватну лепоту и змај ју је отимао неколико пута, верна („...она седи сама и сузе рони...“) и да много воли јунака („...тако отиду сретно у њезино царство и онде остану царујући до свог века...“)

Одговор дала: Милица Малић

**7. група**

Царев син креће на пут три пута. Први пут креће из свог двора у свет, други пут креће од језера на пут у свет, а трећи пут из Пауничиног двора. Сваки пут у свет креће да би пронашао царицу, своју златну пауницу, у коју беше заљубљен.

На првом путовању му замке подмећу баба и његов слуга, те он сваки пут, кад паунице дођу на језеро да се купају, заспи. Не нашавши своју љубав поново креће на пут, долази на планину где преноћи код пустињака који га упућује на дворе у којима живе паунице. Након пола дана хода, прошавши  велике вратнице и скренувши десно стиже у Пауничин двор. Пошто због своје радозналости није послушао царицу, ослобађа змаја те он царицу отима. Царев син тада креће на треће путовање на коме среће рибицу, лију и курјака у невољи којима помаже, а неки човек га, затим, упућује на змајеве дворе. Када нађе змајеве дворе и своју љубав царицу, не могаше с њом од змаја побећи, већ одлази код баке, која је имала најбоље коње,  да јој служи три дана и чува кобилу и ждребе да би као награду добио најбржег коња у краљевству. Зато што је помогао рибици, лији и курјаку у невољи, они му узвраћају услугу тако што му помажу да нађе бабину кобилу и ждребе. Добивши најбржег коња успева да побегне са својом царицом

Одговор дала: Милица Мушицки

**8. група**

У овој бајци се тип ,,зле бабе" јавља три пута. Први пут лик бабе се јавља када најмлађи царев син, за разлику од своје стрије браће, успева да сачува јабуке преко ноћи, и баба обећава старијој браћи како ће она дознати како он то ради. Други пут зла баба се појављује када је царевин син у потрази за својом девојком-пауницом. Баба нуди своју ћерку уместо паунице, када царев син то одбије, она потплаћује слугу да га успава пре него што паунице дођу, да би их он пропустио. Тако је и било. Последња зла баба је такође на царевићевом путу да спаси своју царицу, када се он бори за то да освоји најбржег коња служећи бабу и кобилу три ноћи. Ова баба је сваком ко то није успео, одрубила главу, а ко јесте поклањала коња по жељи. Тако је царев син добио коња који је био бржи од змајевог. У делу бајке где јунак служи код бабе карактер чудесног носи то да је баба бирала животиње где ће кобила и ждребе да се сакрију баш оне од којих је царевићу била понуђена помоћ раније. Такође и то да људи уопште причају и споразумевају се са животињама. Исто тако и супер моћи као што су то да царевић протрља длаку или крљушт и добија помоћ од одређене животиње. Царев син бира коња из буџака, који изгледа као да је губав. Бира га јер је змај рекао да је он најбољи, и да је он брат змајевог коња али је чак бржи и од змајевог.

Одговор дала: Дарија Мичић

**9. група**

* Пошто је ослобођен змај из бурета отео царицу-пуницу, несрећни младић – најмлађи царев син, креће у потрагу и уз пут му помаже **риба** која му заузврат даје једну своју љуску, ослобађа **лисицу** и **курјака** који му дарују по једну своју длаку са обећањем да ће му те длаке помoћи. Рибина љуска и длаке лисице и курјака су царевићу помогли у ситуацији када му је помоћ била неопходна – чувајући кобилу која је била у власништву бабе са дванаест коња. „За три дана ако ми сачуваш кобилу, даћу ти коња кога год хоћеш; ако ли не сачуваш, узећу ти главу“ је био задатак који је младић добио од зле бабе. Током наредне три ноћи се понављала радња – младић би узјахао кобилу и око поноћи задремао, а када би се пробудио видео би да су кобила и ждребе нестали. Прве ноћи протрљавши рибину љуску, риба се појавила и рекла да су се кобила и ждребе претвориле у рибу и рибића и шта треба да уради да се коњи преобразе у оно што јесу. Следеће ноћи су се кобила и ждребе нашле међу лисицама – претвориле у лисице, а длака лисице је дозвала лисицу која је помогла несрећном младићу да врати кобилу и ждребе. Треће ноћи се поновила иста ситуација, али су се овај пут кобила и ждребе претвориле у курјачицу и курјачића, а курјак и његова длака су помогле младићу да врати кобилу и ждребе и тако и трећу ноћ сачува живу главу. Ту је и **губав коњ** којег је младић изабрао одбијајући било којег од дванаест коња које му је баба нудила. Управо је тај коњ, на карају бајке, помогао младићу и царици да побегну од змаја који их је јурио на свом коњу.
* Риба, лисица, курјак и коњ у овој бајци добијају људске особине – **говоре** и помажу несрећном младићу када му је помоћ била потребна симболишући искреност и доброту.
* Риба се у иконографији често везује за плодност и мудрост, симболика лисице се углавном везује за лукавство, док се симболика курјака/вука везује за недруштвеност, али и за вештице, док се коњ везује за архетип „син ноћи и тајне, доноси и смрт и живот, јер је повезан и с ватром, разорном и побједоносном“ . Поред ових стандардних приступа симболици рибе, лисице, курјака и коња свакако треба нагласити да се лисица врло често везује и за мудрост, а вук представља синоним за интелигенцију, моћ, храброст и победу. Ако би смо ове четири животиње повезали са четири елемента који граде наш свет онда рибу свакако везујемо за воду, вука за земљу, лисуца за ваздух, а коња за ватру што може да буде објашњење појављивања баш ове четири животиње – наш свет зависи од четири елемента, без њихових позитивних аспеката свет и све у њему не би могло да функционише. Они су заслужни да добро надвлада и победи све ружно и зло.
* Chevalier, J., Ghevalier, A. (1989): *Rječnik simbola*

Одговор дао: Владимир Улић

**Питања за све групе**

Представници добра су: Царев син, паунице, путник који каже царевом сину како да дође до пауница. Рибица, лицица, курјак јер су били од помоћи; Човек који је упутио царевог сина где су двори змајеви...

Представници зла су: Најстарији и средњи царев син (били су љубоморни на брата), проклета бабетина ( која се на почетку јавља, која је одсекла плетеницу девојке), баба (која наређује слугу да младића ,,успава'' тако што му дуне за врат како не би разговарао са пауницом.), бабин слуга (јер ради све што му она каже иако је то лоше), змај (који одводи царицу), баба од које је царев син узео коња (зато што је све чинила да он не успе да сачува кобилу)

Поруке бајке:

* Не играј се са судбином.
* Не веруј свима.
* Упорност се исплати пре или касније.
* Због љубави смо спремни учинити све.
* Због љубави се морају прећи многобројне препрке.
* Љубав је вредна жртвовања.
* Сваки човек има потребу да воли и буде вољен, а љубав је та која премости све препреке уколико је искрена.
* Љубав је покретач свега.
* Права љубав увек победи.

Тема бајке: Искрена љубав двоје младих која је преживела многе препреке и потешкоће, и на крају ипак победила.

Одговор дала: Миљана Ранђеловић